આપણે કમ્પ્યૂટરમાં અંગ્રેજી ભાષાનું કોઈ લખાણ લખીએ ત્યારે અંગ્રેજી ભાષા માટેનું સ્પેલચેકર લખાણ સાથે જ ઉપલબ્ધ હોય છે. હવે તો આપણે પણ કમ્પ્યૂટરમાં ગુજરાતી ભાષાનું લખાણ લખતા થઈ ગયા છીએ ત્યારે ગુજરાતી ભાષાની શબ્દજોડણી ચકાસણીનું શું? આ મૂંઝવણના ઉકેલરૂપે માગુર્જરીના ચાહક–સેવક અને ‘ગુજરાતીલેક્સિકોન’ના રચયિતા આદરણીય શ્રી. રતિલાલ ચંદરયા એ, ગુજરાતી ભાષાને આપેલા યોગદાનમાં એક ‘ગુજરાતી શબ્દકોશ’ અને બીજું ‘ગુજરાતી સ્પેલચેકર’ પણ છે જ. બે દાયકાના સાતત્યપૂર્ણ પરિશ્રમના ફળસ્વરૂપે ‘સરસસ્પેલચેકર’ના નામે ગુજરાતી ભાષાની શબ્દજોડણી ચકાસણી માટેનું સ્પેલચેકર અસ્તિત્વમાં આવ્યું.